*Nedenfor finder du forslag til tekst til en samarbejdsaftale. Samarbejdsaftalen skal altid tilpasses konkret og forholdene i jeres klub kan være meget forskellige fra det foreslåede. Ikke-relevante afsnit skal slettes og der skal udfyldes med tekst i skarpe parenteser [X], så de passer til forholdene i klubben. Tjek gerne til sidst, at alt er udfyldt, alle parenteser er slettede og, at al teksten står med et afsnitsnummer (så de ikke er forsvundet) og teksten står pænt på siderne, så der f.eks. ikke hænger en overskrift nederst på en side. Efter sletning af dette afsnit med rød skrift skal det sikres, at overskriften ”Samarbejdsaftale” står øverst på denne side. Nederst i dokumentet findes en vejledning til udfyldelse, som herefter tillige skal slettes inden underskrift.*

SAMARBEJDSSAFTALE

Mellem

|  |  |  |
| --- | --- | --- |
| **[KLUBBEN]**  [ADRESSE 1]  [ADRESSE 2]  Cvr.nr. [INDSÆT]  (herefter kaldet ”klubben”) | og | **[NAVN]**  [ADRESSE 1]  [ADRESSE 2]  Cvr.nr. [INDSÆT]  (herefter kaldet ”baneejer”) |

Hver for dig kaldet ”part” og sammen kaldet ”parterne”, har indgået den nedenfor anførte samarbejdsaftale vedrørende companydays.

1. **BAGGRUND**
   1. Formålet med denne samarbejdsaftale er, at baneejer skal have mulighed for at tilbyde golfarrangementer til egne kunder, for egen risiko og på eget ansvar.
2. **AFTALENS BEGYNDELSE, OPHØR OG OPSIGELSE**
   1. Aftalen træder i kraft den [X] og ophører den [X] uden yderligere varsel.
   2. Aftalen kan opsiges med [X] måneders varsel til ophør med udgangen af [X].

*\*Pkt. 2.3. skal kun medtages hvis klubben selv lejer lokalerne.*

* 1. Kontrakten ophører endvidere, såfremt klubben opsiges i de nuværende lokaler. Klubben skal så vidt muligt give meddelelse herom med 3 måneders varsel.

1. **YDELSE**
   1. Baneejer har ifølge denne aftale, mulighed for at benytte golfbanen herunder range, [X] og [X] til Baneejers egne golfarrangementer i op til [X] hele/halve dage i et kalenderår.
   2. Fastsættelse af golfarrangementerne sker efter aftale med klubbens bestyrelse/sekretariat.
2. **BOOKNING AF TIDER**
   1. Baneejer skal respektere allerede fastsatte datoer for lukning af golfbanen, eksempelvis klubturneringer. Klubbens turneringskalender kan ses på [X]. Baneejer skal senest [X] måneder før benyttelse af banen fremsende anmodning til klubbens bestyrelse/sekretariat. Klubbens bestyrelse/sekretariat forestår bookning af tider i Golfbox.
3. **BETALING**
   1. I det omfang, Baneejer disponerer over golfbanen, betaler Baneejer den til enhver tid gældende greenfeesats pr. deltager af golfarrangementet. Greenfee er uden moms.
   2. Ved arrangementerne har deltagerne ret til at benytte [X].
4. **FORSIKRING**
   1. Baneejer tegner egne nødvendige forsikringer i forhold til Baneejers virksomhed og kunder.
5. **AFLYSNING**
   1. I tilfælde af Force Majeure kan klubben aflyse arrangementet. Ved aflysning gives erstatningsdag.
6. **ERSTATNING**
   1. Der tilkommer ingen af parterne erstatning i tilfælde af samarbejdsaftalens ophør.
7. **MISLIGHOLDELSE**
   1. Nærværende aftale kan ophæves, såfremt en part væsentligt misligholder aftalen. Den part, som vil påberåbe sig misligholdelse, har pligt til forinden at give den anden part skriftligt påkrav om udbedring af misligholdelsen med en frist på mindst 14 dage til at berigtige forholdet. Såfremt misligholdelsen ikke er bragt til ophør inden for den fastsatte frist, kan aftalen herefter ophæves uden yderligere varsel.
8. **ÆNDRINGER TIL AFTALEN**
   1. Ændringer eller tilføjelser til nærværende aftale skal være skriftlige og underskrevet af både klubben og baneejer, som en betingelse for, at disse kan gøres gældende over for den anden part.
9. **OPLØSNING ELLER ÆNDRING AF KLUBBEN**
   1. I tilfælde af klubbens opløsning, konkurs eller lignende kan klubben eller bestyrelsen (hverken den tidligere eller siddende bestyrelse) ikke gøres erstatningsansvarlig for misligholdelse af denne aftale.
10. **TVISTER**
    1. En eventuel retssag skal anlægges efter dansk ret ved de civile domstole ved klubbens hjemsted.

\* \* \* \*

Nærværende samarbejdsaftale er udarbejdet i to eksemplarer, en til hver part.

|  |  |  |
| --- | --- | --- |
| Dato: |  | Dato: |
| På vegne af klubben  [NAVN]  [TITEL] |  | På vegne af baneejer  [NAVN] |

|  |
| --- |
| ***VEJLEDNING TIL UDKAST TIL SAMARBEJDSAFTALEN***  *OM VEJLEDNINGEN*  *Denne vejledning er udarbejdet af Dansk Golf Union (DGU) og knytter sig til udkast til samarbejdsaftalen fra juni 2023. Vejledningen har til formål at hjælpe parterne med udformningen af en samarbejdsaftale. Det er ikke hensigten, at vejledningen skal kunne bruges som fortolkningsbidrag til en indgået aftale, hvis den senere giver anledning til en tvist mellem parterne og det er vigtigt at understrege, at nærværende ikke kan erstatte juridisk bistand.*  *Samarbejdsaftalen skal bruges i det tilfælde, hvor golfklubben lejer deres bane af en baneejer/driftsselskab (udlejer). I disse situationer har baneejer/driftsselskab nogle gange et behov for at benytte golfanlægget til fx companydays i eget virksomheds navn. Såfremt baneejer/driftsselskab vil benytte banen til fx companydays, skal dette aftales i en særskilt aftale uden for lejekontrakten, såfremt baneejer/driftsselskab skal kunne udleje golfanlægget momsfrit til klubben. SKAT har i styresignal SKM2009.517.SKAT præciseret udlejningsbegrebet i relation til sportsanlæg. Der er tale om udlejning af fast ejendom, når der udlejes et klart afgrænset areal, lejer har eksklusiv brugsret til det afgrænsede areal og lejer det for en længere periode. Er betingelserne ikke opfyldt, vil der være tale om et momspligtigt salg af adgang til golfbaneanlæg. Lejekontrakten og samarbejdsaftalen må derfor ikke være indbyrdes afhængige. Der er intet til hinder for, at lejeperioden og samarbejdsaftalen har samme varighed og opsigelsesvilkår.*  *Udover SKAT’s krav om eneret til det lejede, skal aftalen også overholde DIF’s og dermed DGU’s regelsæt. Regelsættene indebærer blandt andet, at klubben og baneejer till enhver tid er selvstændige juridiske enheder med hver deres økonomi.*  *Overholder en lejeaftale ikke det regelsæt, kan det få negative konsekvenser for golfklubbens medlemskab af DGU. Derudover er der de moms- og skatteretlige aspekter og regler der skal følges. I den forbindelse anbefales det, at klubben får rådgivning fra en revisor eller advokat.*  *Nedenfor følger vejledning til nogle af standardaftalens bestemmelser, hvor det er vurderet relevant med lidt ekstra forklaring og/eller viden om baggrunden for bestemmelsen.*  ***PARTERNE***  *Det er væsentligt at få anført de rigtige parter i aftalen og få anført korrekt navn, eventuelt selskab, adresse og eventuelt CPR/CVR-nr. Andre relevante oplysninger som eksempelvis telefonnumre og e-mail kan også anføres. Der kan med fordel anføres en kontaktperson fx den til enhver tid valgte formand for klubben.*  *HUSK at det skal være tegningsberettigede personer, der underskriver aftalen.*  *I dette punkt skal der tillige ske en præcisering af lokalernes beliggenhed, hvilke lokaler der er omfattet af kontrakten, herunder deres størrelse. Punktet kan evt. suppleres med tegning af de omfattede lokaler, som vedlægges aftalen som bilag 2. I så fald skal aftalens bilag tilrettes.*  ***1. BAGGRUND***  *Det er vigtigt at parternes intentioner reflekteres i dette afsnit. Parterne anbefales at drøfte intentionerne og omhyggeligt formulerer eventuelt yderligere formål og intentioner.*  ***2. AFTALENS BEGYNDELSE, OPHØR OG OPSIGELSE***  *Dette punkt kan gives stort set det indhold, som er det rigtige for den kontrakt, som I skal lave. Aftalen behøves ikke at have et automatisk udløbstidspunkt, og det kan også aftales, at den skal kunne opsige med [X] måneders varsel til et hvilket som helst tidspunkt og ikke kun en gang om året.*  ***3. YDELSE***  *Det er en fordel præcist at aftale første og sidste udslagstid og hvilke dele af banen/banerne, der benyttes af baneejer/driftsselskab.*  ***4. BOOKNING AF TIDER***  *Det bør specificeres, hvem der gør hvad mht. bookning af greenfeetider, og hvornår der senest skal bookes af hensyn til golfklubbens egne medlemmer.*  ***5. BETALING***  *Her kan parterne aftale betaling for benyttelse af banen. Det kan fx være den til enhver tid gældende greenfeesats eller et samlet beløb for alle dage.*  ***6. FORSIKRING***  *Parterne bør drøfte, hvordan hver part er stillet mht. forsikringer, og skrive det ind i aftalen.*  ***7. AFLYSNING***  *Det er op til parterne at drøfte, om der skal gives erstatningsdage til baneejer/driftsselskab, hvis golfklubben må aflyse arrangementet på grund fx dårligt vejr eller en ødelagt bane.*  ***8. ERSTATNING***  *Denne kan udelades, hvis partnerne ønsker det.*  ***9. MISLIGHOLDELSE***  *Aftalen kan ophæves ved væsentlig misligholdelse, når den misligholdende part ikke efter påkrav og inden for fristen har udbedret misligholdelsen. Herved ophører aftalen med at eksistere. Der er ikke tale om en udtømmende angivelse af, hvad der anses som væsentlig misligholdelse. Er der forhold, som parterne lægger vægt på, kan det være hensigtsmæssigt at anføre det under eksemplerne. Hvis aftalen ophøres på grund af væsentlig misligholdelse, kan der rejses krav om erstatning efter dansk rets almindelige regler forudsat, at misligholderen har påført parten et tab.*  ***12. TVISTER***  *Enhver tvist mellem parterne bør først søges løst i mindelighed. Såfremt parterne ikke frivilligt kan finde en løsning på den opståede konflikt, indbringes sagen for retten, hvor golfklubben har hjemsted, medmindre andet aftales.*  *Parterne skal sørge for, at de tegningsberettigede personer underskriver aftalen.*  ***UNDERSKRIFTER OG EKSEMPLARER***  *Parterne skal sørge for, at de tegningsberettigede personer underskriver aftalen.*  *Ovenstående samarbejdsaftale bør drøftes med DIF og DGU, inden klubben indgår en sådan aftale, da der kan være foreningsretlige forhold, der kan give problemer for klubben eller baneejer, ligesom det anbefales, at den færdige aftale gennemgås af advokat.*  *Ved spørgsmål kan der rettes henvendelse til DGU på mail: info@dgu.org eller telefon 43 26 27 00.* |